b'\n_START_ARTICLE_\nMarijan Bor\xc5\xa1tnar\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1940 na zagreb\xc5\xa1ki Medicinski fakulteti. Med vojno je bil ve\xc4\x8d let v ujetni\xc5\xa1tvu v Italiji in Nem\xc4\x8diji. Specializacijo iz psihiatrije je kon\xc4\x8dal 1949 v Ljubljani. Od 1944 do smrti je deloval v Psihiatri\xc4\x8dni kliniki Ljubljana, nazadnje kot ravnatelj. Na ljubljanski Medicinski fakulteti je bil od 1961 izredni profesor in zadnje leto dekan. Bil je tudi ravnatelj Mladinskega za\xc5\xa1\xc4\x8ditnega doma Dornava in predavatelj psihopatologije in mentalne higiene na Vi\xc5\xa1ji pedago\xc5\xa1ki \xc5\xa1oli in na Vi\xc5\xa1ji \xc5\xa1oli za socialne delavce v Ljubljani. Napisal je u\xc4\x8dbenik in bil avtor \xc5\xa1tevilnih znanstvenih, strokovnih in poljudnih \xc4\x8dlankov.'